

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.jūlijā Nr.310

(protokols Nr.8, 38.p)

**Par Sociālā dienesta vadītājas atbrīvošanu**

Priekuļu novada pašvaldībā 2019. gada 1. jūlijā saņemts Priekuļu novada Sociālā dienesta vadītājas Elitas Rancānes iesniegums par darba tiesisko attiecību izbeigšanu 2019. gada 26. jūlijā (Reģ. Nr. 3-9/2019-3705) ar lūgumu izbeigt darba tiesiskās attiecības savstarpēji vienojoties saskaņā ar Darba likuma 114. pantu.

Saskaņā ar likuma “Par pašvaldībām” 21. panta pirmās daļas 9. punktu tikai dome var atbrīvot no amata pašvaldības iestāžu vadītājus, tāpat arī Priekuļu novada Sociālā dienesta nolikuma 12. punktā noteikts, ka dienesta darbu vada sociālā dienesta vadītājs, kuru amatā ieceļ un atbrīvo no amata dome.

Ņemot vērā iepriekš norādīto un pamatojoties uz minēto Elitas Rancānes iesniegumu, likuma “Par pašvaldībām” 21. panta pirmās daļas 9. punktu, Priekuļu novada Sociālā dienesta nolikuma 12. un 13. punktu, kā arī Darba likuma 114. pantu, Sociālo lietu jautājumu komitejas 2019.gada 22. jūlija (protokols Nr. 7) atzinumu, atklāti balsojot: PAR - 12 (Elīna Stapulone, Juris Sukaruks, Baiba Karlsberga, Aivars Tīdemanis, Dace Kalniņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Māris Baltiņš, Sarmīte Orehova), PRET – nav, ATTURAS – nav, Priekuļu novada dome **nolemj:**

1. Pieņemt Elitas Rancānes 2019. gada 1. jūlija iesniegumu par darba tiesisko attiecību izbeigšanu.
2. Ar 2019.gada 26. jūliju Elitu Rancāni atbrīvot no Priekuļu novada Sociālā dienesta vadītāja amata.
3. Uzdot izpilddirektoram Fjodoram Puņeiko ar Elitu Rancāni noslēgt vienošanos par darba tiesisko attiecību izbeigšanu.
4. Par Sociālā dienesta vadītāja pienākumu izpildītāju iecelt Līgu Šmitiņu Jankovsku.
5. Pilnvaro domes priekšsēdētāju Elīnu Stapuloni izveidot komisiju Sociālā dienesta vadītāja amata konkursa organizēšanai.
6. Atbildīgo par lēmuma izpildi noteikt Priekuļu novada domes priekšsēdētāju Elīnu Stapuloni. pašvaldības izpilddirektoru Fjodoru Puņeiko.

Domes priekšsēdētāja (paraksts) Elīna Stapulone